
Martfű Város Polgármesterétől
E L Ő T E R J E S ZT É S

A 794/22 hrsz-ú ingatlan részterületének értékesítésére

A Szerencse Kuckó Kft. (Martfű, Piac tér 2.) azzal a megkereséssel fordult önkormányzatunkhoz, hogy a Martfű 794/18 hrsz. alatti ingatlanon álló épületét bővíteni szeretné. Az épület úszótelken áll. A bővítés csak a szomszédos 794/22 hrsz-ú önkormányzati tulajdonú földterület 24 m2-es részterületének értékesítésével valósítható meg, telekalakítási eljárással.

A Képviselő- testület 22/2012. (V.25.) Önkormányzati rendeletével módosította   Martfű Város Önkormányzata vagyonáról és vagyongazdálkodásáról szóló 8/2012.(III.7.) rendeletét, mely szerint a 794/22 hrsz-ú  törzsvagyonába tartozó beépítetlen területből 24 m2 nagyságú területet üzleti vagyonná átminősített.   
A telekalakítás városképi és településrendezési szempontból, a Ságvári út 2. szám alatti társasház északi telekhatárához igazítva végezhető el, így tartható az egységes beépítési vonal. A telekalakítás és az ingatlan - nyilvántartásba történő bejegyzés költségeit a vevő viseli.  
A telek vételárát 15.000.- Ft/m2 + 27 % ÁFA árban javaslom megállapítani.

A területigény feltüntetését ábrázoló térképmásolatot és a Szerencse Kuckó Kft kérelmét, előterjesztésemhez mellékelem.
Az ingatlanok elhelyezkedését és a kérelemben leírt földterületet, az előterjesztésem mellékletét képező térképmásolaton jelöltem be.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzat Képviselő-testülete
…………../2012. (VI.28. ) Ö. határozata
A 794/22 hrsz-ú ingatlan részterületének értékesítéséről

Martfű Város Önkormányzatának Képviselő- testülete megtárgyalta a tulajdonában lévő Martfű 794/22 hrsz alatti ingatlan 24 m2-es részterületének értékesítésére vonatkozó előterjesztést, melyet az alábbiak szerint elfogad: 
Martfű Város Önkormányzata értékesíti a Szerencse Kuckó Kft. részére a tulajdonában lévő 794/22 hrsz-ú ingatlan 24 m2-es részterületét, mely Martfű Város Önkormányzata vagyonáról és vagyongazdálkodásáról szóló 8/2012.(III.7.) rendelete szerint  üzleti vagyon.
A telekalakítás a városképi és településrendezési szempontok figyelembe vételével csak a Ságvári út 2. szám alatti társasház északi telekhatárához igazítva végezhető el az egységes építési vonal megtartásával.
A részingatlan vételárát 15.000.- Ft/m2 + 27 % ÁFA árban állapítja meg.

A telekalakítás, valamint az ingatlan-nyilvántartásba történő bejegyzés költségeit a vevő fizeti.

A Képviselő- testület felhatalmazza a polgármestert a telekalakítási vázrajz, valamint az adás- vételi szerződés aláírására.

Felelős: Dr. Kiss Edit polgármester

